Den 8. juni tiltræder Marianne Lørincz som centerdirektør for Udbetaling Danmark i Frederikshavn.

Marianne Lørincz tiltræder den 8. juni som ny centerdirektør for ATP's Udbetaling Danmark-center i Frederikshavn. Hun har en baggrund i pensions- og forsikringsverdenen, og er uddannet eksamineret assurandør. Marianne Lørincz kommer til Udbetaling Danmark fra en stilling som områdechef i Alka Forsikring. - Jeg synes, ATP er en spændende virksomhed, der deler mine værdier, når det gælder kundefokus og ledelse. Udbetaling Danmark er samtidig den ideelle kombination af en vigtig samfundsopgave og en virksomhed med en klar målsætning om at skabe gode resultater. Jeg ser frem til at fortsætte de gode resultater, der allerede er opnået i Udbetaling Danmark og i centeret i Frederikshavn, siger Marianne Lørincz. Marianne Lørincz afløser Poul Erik Graversen, der fratrådte stillingen ved årsskiftet, som centerdirektør.